****

**Rhaglen Cymorth Tai (RhCT)**

**Cynllun Cyflenwi 3 Blynedd**

**ar gyfer 2022-25**

Cynnwys

[**1. Rhagarweiniad** 3](#_Toc102729425)

[**2. Asesu Anghenion** 4](#_Toc102729426)

[**2a. Y Broses Asesu Anghenion** 4](#_Toc102729427)

[**2b. Canfyddiadau allweddol** 4](#_Toc102729428)

[**2.3** **Casgliadau** 6](#_Toc102729429)

[**3. Cyflawni blaenoriaethau** 8](#_Toc102729430)

[**4. Ymgysylltu â rhanddeiliaid** 17](#_Toc102729431)

[**4a. Rhanddeiliaid yr ymgysylltwyd â hwy** 17](#_Toc102729432)

[**Arolwg i Ddefnyddwyr Gwasanaethau** 17](#_Toc102729433)

[**Arolwg i Rhanddeiliaid** 18](#_Toc102729434)

[**Ymgysylltu â Rhanddeiliaid Lleol** 18](#_Toc102729435)

[**Ymgysylltu parhaus** 18](#_Toc102729436)

[**4b. Adborth gan rhanddeiliaid** 18](#_Toc102729437)

[**4c. Gweithio mewn partneriaeth** 19](#_Toc102729438)

[**4d. Gweithio’n rhanbarthol** 19](#_Toc102729439)

[Atodiad A – Asesiadau Effaith 20](#_Toc102729440)

[Atodiad B – Cynllun Gwariant 20](#_Toc102729441)

[Atodiad Ch – Cynllun Comisiynu 20](#_Toc102729442)

[Atodiad D – Dyletswyddau Statudol o ran Digartrefedd 20](#_Toc102729443)

# **1. Rhagarweiniad**

Mae 2021 wedi parhau i fod yn gyfnod anodd ac anarferol gydag effaith barhaus Covid-19, sydd wrth gwrs wedi cael effaith sylweddol ar wasanaethau, a bydd yn parhau i effeithio ar y ffordd y mae’r Grant Cymorth Tai (GCT) yn cael ei gyflenwi dros y tair blynedd nesaf.

Er gwaethaf pandemig Covid-19 sydd yn parhau i fynd rhagddo, llwyddwyd i gyflenwi’r Rhaglen Cymorth Tai (RhCT) yn dda. Trwy gefnogi parhau â’r partneriaethau cadarnhaol a monitro ac addasu gwasanaethau’n barhaus i ddiwallu anghenion y rhai mwyaf bregus yn ein cymuned, rydym wedi gallu ymateb yn effeithiol i’r lefelau cynyddol o alw a gyflwynwyd i ni.

Wrth inni barhau i symud ymlaen, rydym bellach mewn sefyllfa lle mae'n ofynnol i awdurdodau lleol, fel y nodir yn y Canllawiau GCT, gael Cynllun Cyflenwi tair blynedd ar gyfer RhCT. Bydd y Cynllun Cyflawni hwn yn nodi sut y mae Torfaen yn bwriadu cyflawni ei flaenoriaethau strategol, a’r gofynion o ran parhau i gyfenwi’r RhCT dros y tair blynedd nesaf. Mae hefyd yn nodi’r hyn a fwriedir o ran gwariant, a chomisiynu'r GCT dros y tair blynedd nesaf ac yn crynhoi'r asesiad o anghenion a chanfyddiadau ymgysylltu â rhanddeiliaid sydd wedi llywio blaenoriaethau strategol yr RhCT, a’r blaenoriaethau o ran parhau i gyflenwi’r RhCT. Mae blaenoriaethau strategol y RhCT wedi’u nodi isod:

*Ffigur 1 Blaenoriaethau’r Strategaeth*

|  |
| --- |
| **Blaenoriaethau Strategol** |
| **Adolygu a datblygu ein cynnig llety â chymorth i ddiwallu anghenion llety a chymorth unigolion sy'n fregus yn ein cymuned** |
| **Atgyfnerthu mynediad at y cymorth iechyd meddwl sy’n cael ei ddarparu i fodloni'r cynnydd yn y galw** |
| **Gwella gwasanaethau allgymorth ac ymyrraeth gynnar i leihau effaith negyddol digartrefedd** |
| **Atgyfnerthu mynediad at ddarpariaeth cymorth VAWDASV i fodloni'r cynnydd yn y galw** |
| **Ymwreiddio dull Ailgartrefu Cyflym i sicrhau pan fydd achos o ddigartrefedd, ei fod yn fyr ac nad yw’n cael ei ailadrodd** |
| **Parhau i fonitro ac asesu lefelau'r galw am gymorth sy'n ymwneud â thai, gan adolygu ac addasu gwasanaethau i fodloni tueddiadau a gofynion ar hyn o bryd o ran pobl sy'n ddigartref neu a allai ddod yn ddigartref** |
| **Atgyfnerthu ac adeiladu dulliau cydweithredol a phartneriaethau adeiladol i wella canlyniadau i aelwydydd digartref** |
| **Atgyfnerthu hygyrchedd gwasanaethau a chynyddu ymwybyddiaeth i sicrhau bod darpariaeth tai yn weladwy yn ein cymunedau** |
| **Buddsoddi yn natblygiad y gweithlu i sicrhau gweithlu tra medrus, ymatebol a chynaliadwy** |

# **2. Asesu Anghenion**

Fel y nodir yng Nghanllawiau’r GCT, mae'n ofynnol i awdurdodau lleol gynnal asesiad anghenion cynhwysfawr bob pedair blynedd, gydag adolygiad llai manwl bob dwy flynedd i lywio datblygiad eu Strategaeth RhCT. Fe wnaeth yr asesiad anghenion ddadansoddi ystod eang o ddata o wahanol ffynonellau, i bennu lefelau digartrefedd, anghenion tai a’r cymorth a ddarperir yn Nhorfaen, tra ymgynghorwyd yn helaeth â defnyddwyr gwasanaethau a rhanddeiliaid i ddeall eu pryderon a'u blaenoriaethau yn well. Defnyddiwyd y canfyddiadau i nodi tueddiadau cyfredol, meysydd twf a bylchau yn y ddarpariaeth, sydd wedi helpu i lunio blaenoriaethau strategol y strategaeth hon a’r Datganiad Angen.

Datganiad o angen: Mae'r ddogfen hon ar gael ar gais.

## **2a. Y Broses Asesu Anghenion**

Cynhaliwyd yr Asesiad Anghenion gan ddefnyddio amrywiaeth o ffynonellau data yn cynnwys ystadegau cenedlaethol, data rhanbarthol a gwybodaeth leol, i ddarparu data meintiol am lefelau’r angen yn Nhorfaen. Ategwyd at hyn wedyn gan wybodaeth ansoddol gan ddefnyddwyr gwasanaethau, rhanddeiliaid a phartneriaid allweddol eraill, a oedd â phrofiad uniongyrchol o naill ai darparu neu gael hyd i’r gwasanaethau hyn yn lleol.

Fe wnaeth yr wybodaeth a gasglwyd drwy'r broses asesu gynnig dealltwriaeth gynhwysfawr o'r ddarpariaeth bresennol; gan gynnwys lefelau angen a galw, heriau presennol, bylchau yn y ddarpariaeth a meysydd blaenoriaeth; yn awr ac yn y dyfodol.

## **2b. Canfyddiadau allweddol**

Mae rhai o'r prif themâu a ddeilliodd o'r Asesiad Anghenion ac sydd wedi helpu i lunio blaenoriaethau strategol y strategaeth hon yn cynnwys:

**Llety a diffyg llety â chymorth/cymorth rhannol**

Un o’r bylchau mwyaf arwyddocaol yn Nhorfaen yw’r diffyg tai fforddiadwy. Mae lefelau digynsail o alw am dai ledled y DU ac nid yw Torfaen yn eithriad. Mae llety ar gyfer unigolion sengl yn arbennig o gyfyngedig ac mae rhestrau aros am dai yn tyfu. Mae angen penodol am fwy o opsiynau llety â chymorth a llety cymorth rhannol, i gynorthwyo aelwydydd y mae ganddynt lu o anghenion ac i sicrhau bod tenantiaethau’n gynaliadwy ac yn gallu llwyddo.

**Lefelau uwch o alw**

Mae gwasanaethau cymorth tai a digartrefedd, ill dau wedi gweld cynnydd sylweddol yn y galw yn y blynyddoedd diwethaf, ynghyd â mwy o ddefnyddwyr gwasanaethau yn derbyn cymorth am gyfnodau hwy o amser. Mae hyn wedi arwain at bwysau ychwanegol, felly mae'r gwasanaeth yn parhau i adolygu a lle bo angen, cynyddu mynediad at y gwasanaethau hyn i ddiwallu'r anghenion hyn yn well a sicrhau bod yr awdurdod lleol yn barod am unrhyw ofynion sy'n debygol o ddod i'r amlwg yn y dyfodol.

**Anghenion cymhleth a lluosog**

Mae mwy o aelwydydd ag anghenion cymhleth neu luosog yn cysylltu â’r gwasanaeth tai am gymorth, sy’n ei gwneud yn anos dod o hyd i atebion addas. Roedd adborth gan y rhanddeiliaid yn pwysleisio’n gryf pa mor bwysig yw datblygu a chomisiynu mwy o wasanaethau cymorth pwrpasol i fynd i’r afael â’r lefelau angen a nodwyd, yn ogystal â phwysigrwydd cydweithio a dulliau amlasiantaeth mwy cydgysylltiedig.

**Ymddieithrio a rhwystrau o ran cael cymorth**

Mae ystadegau digartrefedd a data atgyfeirio RhCT wedi canfod nifer sylweddol o ddefnyddwyr gwasanaethau nad ydynt yn manteisio ar y gwasanaethau a gynigir iddynt. Mae hon yn broblem arbennig o ddifrifol o ran llety dros dro, gydag aelwydydd yn colli eu llety brys ac, o ganlyniad, yn methu â sicrhau cartref hirdymor sy’n addas.

**Atal ac ymyrraeth gynnar**

Mae tystiolaeth wedi dangos, pan defnyddiwyd dulliau ataliol, eu bod wedi bod yn llwyddiannus iawn o ran lleihau lefelau angen sy’n acíwt. Mae cydweithio ag aelwydydd a oedd mewn perygl o fod yn ddigartref wedi bod yn hynod fuddiol, gyda’r awdurdod lleol yn cyflawni cyfraddau llwyddiant uwch o ran atal digartrefedd o gymharu â’i leddfu. Bydd neilltuo mwy o adnoddau ar gyfer dulliau ymyrraeth gynnar, felly, yn sicrhau yr eir i’r afael â sefyllfaoedd yn gyflym ac nad ydynt yn dod yn argyfwng.

**Y ddarpariaeth ar hyn o bryd a’r galw yn y dyfodol**

Mae Torfaen yn parhau i ddarparu ystod eang o wasanaethau, yn lleol ac yn rhanbarthol, a hynny’n amrywio o gymorth preswyl dwys ar lefel uchel i grwpiau gweithgaredd lefel isel, sy’n galluogi iddo ddiwallu ystod eang o anghenion. Mae adborth ynghylch y ddarpariaeth bresennol wedi bod yn hynod gadarnhaol gan ddefnyddwyr gwasanaethau a rhanddeiliaid, sy'n helpu i gadarnhau bod y ddarpariaeth bresennol yn diwallu angen. Serch hynny, bydd monitro gwasanaethau'n barhaus i ddiwallu anghenion newydd a rhai sy'n dod i'r amlwg yn parhau i fod yn flaenoriaeth drwy gydol y strategaeth hon.

Yn ystod yr asesiad, nodwyd rhai bylchau a meysydd sy'n peri pryder, yn cynnwys cynnydd yn y galw am lety, cynnydd mewn iechyd meddwl ymhlith defnyddwyr gwasanaethau ac aelwydydd ag anghenion cymhleth neu luosog.

Mae ymgysylltu â rhanddeiliaid hefyd wedi amlygu rhai meysydd cymorth sy’n dod i’r amlwg. Mae’r defnyddio’r rhyngrwyd wedi arwain at fwy o gam-drin ar-lein, mae diffyg cynrychioli anghenion y gymuned LHDTC**+** yn parhau o hyd ac mae’r cynnydd mewn gorgasglu yn rhai enghreifftiau o ble y gallai fod angen darparu mwy o gymorth ac ymyrraeth dros yr ychydig flynyddoedd nesaf.

**Meysydd amddifadedd**

Mae ychydig o'r pwysau ehangach y mae trigolion yr awdurdod lleol yn ei wynebu yn effeithio ar y gwasanaeth tai, gan dynnu sylw at bwysigrwydd dulliau cydweithredol ac amlasiantaeth wrth fynd i'r afael ag angen.

Mae anweithgarwch economaidd, anghydraddoldeb ehangach a phocedi o amddifadedd ar draws Torfaen yn cyflwyno llawer o heriau, gyda galw cynyddol am wasanaethau cynhwysiant ariannol, diffyg opsiynau tai fforddiadwy yn arwain at fwy o ddibyniaeth ar dai cymdeithasol ac mewn ambell i achos, mwy o ddigartrefedd a chysgu ar y stryd.

Ni all yr adran dai liniaru’r pwysau hyn ar ei phen ei hun, ond mae’n bartner allweddol yn y gwaith o gyflawni cynllun Llesiant Torfaen a thrwy gydweithio â meysydd gwasanaeth eraill, gall gefnogi’r gwaith o ddarparu atebion hyfyw yn y tymor hir, a fydd yn galluogi pobl i gyflawni canlyniadau mwy cadarnhaol.

## **2.3 Casgliadau**

Roedd y Datganiad Anghenion yn dangos yn glir bod rhai meysydd allweddol o alw a rhai themâu cyffredin, y bydd angen i’r awdurdod lleol fynd i’r afael â nhw. Mae rhai meysydd newydd hefyd yn dod i'r amlwg, y bydd angen eu monitro ymhellach ac o bosib, darparu cymorth yn y dyfodol.

Mae’r angen i ddarparu mwy o dai yn lleol; er mwyn bodloni’r galw presennol a’r galw sy’n dod i’r amlwg yn well, wedi’i amlygu’n glir yn yr asesiad anghenion. Felly, mae datblygu mwy o ddarpariaeth tai â chymorth yn lleol wedi'i nodi fel un o'r blaenoriaethau allweddol yn y strategaeth hon.

Mae cynnydd yn y galw am wasanaethau, pwysigrwydd ymyrraeth gynnar a’r anghenion cymhleth sydd gan rhai aelwydydd, hefyd wedi’u hamlygu fel meysydd sy’n peri pwysau. Wrth ddatblygu’r blaenoriaethau yn y strategaeth hon, roedd yn bwysig adlewyrchu’r materion hyn o fewn y blaenoriaethau strategol a bod camau gweithredu addas yn cael eu rhoi ar waith i liniaru yn nghyd-destun y camau hyn, gan gynnwys atgyfnerthu’r mynediad at ddarpariaeth iechyd meddwl a darpariaeth VAWDASV, gwella ymyrraeth gynnar a gwasanaethau allgymorth pendant; sy'n arfau allweddol o ran mynd i'r afael â digartrefedd a helpu i sicrhau bod unrhyw ddigwyddiadau yn brin ac yn gryno, yn ogystal â gweithio ar y cyd ac yn adeiladol gyda phartneriaid i ymgorffori modd o ailgartrefu’n gyflym yn lleol.

Roedd y blaenoriaethau pellach a ddeilliodd o'r Datganiad Anghenion yn ymwneud â phwysigrwydd monitro ac adolygu'r galw am wasanaethau yn barhaus a sicrhau bod gwasanaethau'n weladwy ac yn hygyrch. Mae data presennol wedi dangos bod lefelau ymddieithrio ar gyfer rhai gwasanaethau yn uwch na'r disgwyl ac y gall fod rhwystrau sy'n gwneud mynediad yn anodd. Mae hefyd yn bwysig bod y Rhaglen Cymorth Tai yn parhau i adolygu ac addasu ei gwasanaethau wrth i dueddiadau newydd ddod i'r amlwg, er mwyn sicrhau bod gwasanaethau'n parhau i fod yn addas i'r diben.

Yn olaf, mae’r pwysau o ran datblygu’r gweithlu wedi dod drwodd yn gryf iawn ar ôl ymgysylltu â rhanddeiliaid, gyda llawer o ddarparwyr yn ei chael yn anodd cadw neu recriwtio gweithlu cynaliadwy. Felly, un o flaenoriaethau’r strategaeth hon fydd parhau i ddarparu cefnogaeth a chymorth i ddarparwyr i fynd i’r afael â’r maes penodol hwn sy’n peri pryder. Mae'r gallu i ddiwallu'r anghenion hyn yn llwyddiannus a darparu atebion priodol yn parhau'n heriol ac ni all un maes gwasanaeth ei gyflawni bob amser. Fodd bynnag, gyda chydweithrediad gwell a darparu gwasanaethau mwy cydgysylltiedig, bydd y strategaeth hon yn gweithio i fodloni'r galw a nodwyd yn awr ac ar gyfer y dyfodol.

# **3. Cyflawni blaenoriaethau**

Mae camau gweithredu’r Blaenoriaethau Cyflenwi ar gyfer 2022/23, 2023/24 a 2024/25 wedi’u hystyried yn ofalus, er mwyn ystyried blaenoriaethau cyffredinol y RhCT, tra hefyd yn ceisio alinio blaenoriaethau’r RhCT â rhai’r Strategaeth Ddigartrefedd Ranbarthol. Mae'r blaenoriaethau ar gyfer cyflawni GCT wedi'u cyflwyno isod:

|  |  |  |  |  |  |
| --- | --- | --- | --- | --- | --- |
| **Blaenoriaeth Strategol** | **Yr hyn y byddwn yn ei wneud ….** | **Pwy fydd yn ei weithredu?** | **2022/2023** | **2023/24** | **2024/25** |
| **Adolygu a datblygu ein cynnig llety â chymorth i ddiwallu anghenion llety a chymorth unigolion sy'n fregus yn ein cymuned** | * Parhau i ganfod ac archwilio cyfleoedd llety i unigolion sengl i gynyddu capasiti llety â chymorth ar draws Torfaen. * Symud ymlaen â datblygu hostel â chymorth a chanolfan asesu i sicrhau bod pobl yn cael llety â chymorth os byddant yn wynebu digartrefedd. * Gwella'r cymorth a gynigir i'r rhai sy'n byw mewn llety dros dro trwy ddarparu gwasanaeth rhagweithiol, wedi'i dargedu. * Gweithio gyda phartneriaid i symud ymlaen â gweithredu llety â chymorth a llwybr llety penodol i bobl ifanc * Cefnogi ehangu'r cynllun llety â chymorth generig i gefnogi ystod gynyddol o opsiynau llety hyblyg      * Parhau i fonitro'r galw a'r angen am lety dros dro a’r ddarpariaeth gwelyau brys i hysbysu lefel y ddarpariaeth sydd ei hangen i ddiwallu'r angen. * Gweithio gyda phartneriaid a rhanddeiliaid ehangach i ymwreiddio a datblygu’r Gwasanaeth Tai yn Gyntaf yn Nhorfaen      * Byddwn yn gweithio gyda phartneriaid i ddeall anghenion llety a chymorth unigolion sy'n cyflwyno amrywiaeth o gymhlethdodau i lywio gwasanaeth a ddarperir yn y dyfodol. * Casglu a dadansoddi gwybodaeth am anghenion ein cymunedau, meincnodi dulliau o atal digartrefedd a chanfod cyfleoedd i wella | Yr Holl Dimau Tai  Yr Holl Dimau Tai     Tîm GCT a LlDD  Tîm GCT  Tîm GCT  Yr Holl Dimau Tai  Tîm GCT  Yr Holl Dimau Tai  Yr Holl Dimau Tai | Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill  Checkmark with solid fill |
| **Atgyfnerthu’r gallu i gael hyd i gymorth iechyd meddwl sy’n cael ei ddarparu i fodloni'r cynnydd yn y galw** | * Adolygu a lle bo'n briodol ad-drefnu llety â chymorth ar gyfer iechyd meddwl a gwasanaethau cymorth cymunedol i ddiwallu anghenion y gymuned. * Adolygu effeithiolrwydd y cynllun peilot ar gyfer y ddarpariaeth llety â chymorth 24/7 i lywio opsiynau gwasanaeth yn y dyfodol. * Gwerthuso effeithiolrwydd y gwasanaethau camddefnyddio sylweddau ac iechyd meddwl a ddarperir i lywio datblygiad gwasanaethau. * Monitro’r galw a’r angen am wasanaethau iechyd meddwl i sicrhau bod y ddarpariaeth yn diwallu anghenion y gymuned. * Gweithio gyda phartneriaid i ddatblygu mecanweithiau sy’n gwella ac yn cefnogi rhyddhau o’r ysbyty a gwella llwybrau rhyddhau a mynediad i gymorth * Adolygu ac ystyried swyddogaethau'r prosiectau atal digartrefedd a sicrhau eu bod yn cyd-fynd â'r gwasanaethau a ddarperir ar hyn o bryd ac yn ategu atynt * Sicrhau bod yr holl weithwyr cymorth sy'n ymwneud â darparu Cymorth sy'n Gysylltiedig â Thai yn gallu cael mynediad at hyfforddiant iechyd meddwl sylfaenol. | Tîm GCT  Tîm GCT  Tîm GCT  Tîm GCT  Grŵp Partneriaeth Rhanbarthol GCT  Tîm GCT  Tîm GCT | Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill | Checkmark with solid fill |
| **Gwella gwasanaethau allgymorth ac ymyrraeth gynnar i leihau effaith negyddol digartrefedd** | * Cynnal ymrwymiad i wybodaeth, cyngor a chefnogaeth hygyrch trwy frysbennu a darpariaeth galw heibio wedi'i thargedu yn y gymuned ar draws ystod o wasanaethau a ddarperir. * Adolygu ac ystyried swyddogaethau’r prosiectau atal digartrefedd (sy’n cysylltu â gwasanaethau cyfryngu a phobl ifanc) a sicrhau eu bod yn cyd-fynd â’r gwasanaeth a ddarperir ar hyn o bryd ac yn ategu ato. * Gwella mynediad i'r sector rhentu preifat drwy ddatblygu perthnasoedd a'r cymorth a gynigir gyda landlordiaid yn y sector preifat. * Ymgorffori dull ailsefydlu a symud sy’n rhagweithiol trwy ddatblygu ein Tîm Ymyrraeth Tai. * Sicrhau bod darpariaeth allgymorth grymusol yn parhau i ymateb i anghenion y rhai sy'n profi digartrefedd a chyfnodau o gysgu ar y stryd. * Cynnal ymrwymiad i gymorth mewn argyfwng sy'n hygyrch i'r rhai sydd angen cael hyd i wasanaethau cymorth yn gyflym. * Gweithio gyda phartneriaid ar draws Gwasanaethau Plant a Gwasanaethau Ieuenctid i ddylanwadu ar becynnau addysg a chymorth sy’n hysbysu pobl ifanc am y materion sy’n ymwneud â digartrefedd ymysg bobl ifanc, a datblygu strategaethau ataliol. * Byddwn yn sicrhau bod teuluoedd ac aelwydydd sy'n gallu cyrchu cyngor a chymorth ariannol amserol i gynnal eu llety ac atal digartrefedd. * Gweithio gyda'n partneriaid a'n rhanddeiliaid sy’n LCC i ddatblygu’r agenda dim achosion o droi allan. | Tîm GCT  Tîm GCT  Tai  Tai  Tîm GCT  Yr Holl Dimau Tai  Yr Holl Dimau Tai  Tai  Tai | Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill |
| **Atgyfnerthu mynediad at ddarpariaeth cymorth VAWDASV i fodloni'r cynnydd yn y galw** | * Gweithio gyda phartneriaeth VAWDASV ar lefel ranbarthol i lywio, llunio a dylanwadu ar strategaethau allweddol a blaenoriaethau comisiynu. * Gweithio gyda darparwyr gwasanaethau VAWDASV lleol i roi trefniadau a gwasanaethau cytundebol newydd ar waith. * Cysylltu'n agos â strwythurau lleol a rhanbarthol i nodi bylchau yn y gwasanaethau a ddarperir a sicrhau bod gwasanaethau VAWDASV yn hygyrch i bawb. * Byddwn yn mynd ati i nodi'r rhwystrau i ymgysylltu â gwasanaethau cymorth yn y gymuned i sicrhau mynediad cyfartal a thriniaeth gyfartal. | Tîm GCT  Grŵp Partneriaeth Rhanbarthol GCT  Grŵp Partneriaeth Rhanbarthol GCT  Tîm GCT | Checkmark with solid fill  Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill | Checkmark with solid fill  Checkmark with solid fill |
| **Ymwreiddio dull Ailgartrefu Cyflym i sicrhau pan fydd achos o ddigartrefedd, ei fod yn fyr ac nad yw’n cael ei ailadrodd** | * Symud ymlaen â datblygu dulliau Ailgartrefu Cyflym i sicrhau bod digartrefedd yn brin, yn fyr ac nad yw'n cael ei ailadrodd. * Byddwn yn adolygu polisïau, gweithdrefnau a llwybrau i alluogi mabwysiadu dull ailgartrefu cyflym. * Byddwn yn gweithio gyda phartneriaid a rhanddeiliaid i ddatblygu a chyfleu’r dull a'r cynllun ailgartrefu cyflym.   ***\*\**** ***Bydd yr adran hon yn cael ei diweddaru ar ôl cwblhau cynlluniau ailgartrefu cyflym \*\**** | Yr Holl Dimau Tai  Yr Holl Dimau Tai  Yr Holl Dimau Tai | Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill | Checkmark with solid fill |
| **Parhau i fonitro ac asesu lefelau'r galw am gymorth sy'n ymwneud â thai, gan adolygu ac addasu gwasanaethau i fodloni tueddiadau a gofynion ar hyn o bryd o ran pobl sy'n ddigartref neu a allai ddod yn ddigartref.** | * Adolygu'r ddarpariaeth a datblygu fframwaith monitro cadarn a rhagweithiol i sicrhau bod gwasanaethau'n parhau i fod yn berthnasol ac yn ymatebol i anghenion ein cymunedau. * Symleiddio prosesau monitro ac adrodd y Porth i sicrhau eu bod yn hygyrch ac yn ymatebol i alwadau. * Datblygu perthnasoedd gwaith cynhyrchiol gyda phartneriaid a rhanddeiliaid perthnasol i sicrhau bod gwasanaethau'n gydlynol. * Byddwn yn datblygu ac yn gweithredu dulliau sicrhau ansawdd i gefnogi datblygu a gwella gwasanaethau. * Byddwn yn ymgysylltu â darparwyr gwasanaeth ac asiantaethau sy’n bartneriaid i nodi ac ymateb i heriau a thueddiadau sy'n dod i'r amlwg. * Adolygu'r gwasanaethau GAD sydd wedi'u trosglwyddo i GCT i alinio ac ategu at y gwasanaeth a ddarperir ar hyn o bryd. | Tîm GCT  Tîm GCT  Tîm GCT  Tîm GCT    Tîm GCT  GCT /Tai | Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill |
| **Atgyfnerthu ac adeiladu dulliau cydweithredol a phartneriaethau adeiladol i wella canlyniadau i aelwydydd digartref** | * Gweithio gyda chydweithwyr rhanbarthol i gynnal a datblygu'r prosiectau a'r dulliau cydweithredu canlynol i ddiwallu ein hanghenion lleol:   + Gwasanaeth cymorth arbenigol i'r rhai sydd â hanes o droseddu gan gynnwys y rhai sy'n cael eu rhyddhau o'r carchar.   + Darpariaeth arbenigol ar gyfer y gymuned Sipsiwn a Theithwyr   + Ymchwilio i anghenion cymorth tai y gymuned HDTC+ i gefnogi nodi bylchau yn y ddarpariaeth gwasanaeth. * Ceisio datblygu perthnasoedd strategol a gweithredol cryfach gyda’r sector cyfiawnder troseddol i sicrhau llwybr cydlynol i droseddwyr i lety sefydlog. * Parhau i weithio gyda chydweithwyr yn yr Adran Iechyd i gefnogi’r gwaith o gyflawni argymhellion Ymchwil Iechyd a Thai. * Adolygu'r aelodaeth ac adfywio Rhwydwaith Digartrefedd a Chymorth Tai Torfaen. * Gweithio gydag ystod o bartneriaid i wella'r trefniadau atgyfeirio a chymorth i'r rhai sy'n defnyddio gwasanaethau Tai yn Gyntaf. | Tîm GCT  a  Grŵp Partneriaeth Rhanbarthol GCT  Tai i gyd  Grŵp Partneriaeth Rhanbarthol GCT  GCT ac Atebion Tai  Tîm GCT | Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill | Checkmark with solid fill |
| **Atgyfnerthu hygyrchedd y gwasanaethau a chynyddu ymwybyddiaeth i sicrhau bod darpariaeth tai yn weladwy yn ein cymunedau** | * Datblygu strategaeth gyfathrebu a chynllunio i hyrwyddo'r Gwasanaeth Tai a Chymorth Grant Tai yn rheolaidd trwy amrywiaeth o gyfryngau. * Byddwn yn mynd ati i ymgysylltu â phobl sydd â phrofiad byw, a rhanddeiliaid ehangach i ddeall y rhwystrau i gael hyd i gymorth, ac ymgysylltu ag ef.      * Cynyddu amlygrwydd gwasanaethau trwy ymgysylltu ag ystod eang o fforymau a grwpiau amlasiantaeth. * Gweithio gyda'n darparwyr gwasanaethau a'n rhanddeiliaid i ddatblygu ystod o ddeunyddiau marchnata a digwyddiadau ymgysylltu. * Byddwn yn defnyddio cyfryngau cymdeithasol i ehangu a chynyddu cynulleidfaoedd. * Gweithio gyda phartneriaid rhanbarthol i ddatblygu diwrnod agored i randdeiliaid i hyrwyddo'r ystod o wasanaethau a ddarperir. | Tîm GCT  Tîm GCT  Tîm GCT  Tîm GCT  Tîm GCT  Partneriaeth Rhanbarthol | Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill  Checkmark with solid fill |  |  |
| **Buddsoddi yn natblygiad y gweithlu i sicrhau gweithlu tra medrus, ymatebol a chynaliadwy.** | * Cynnal archwiliad sgiliau ar gyfer y sector GCT i nodi bylchau a thargedu hyfforddiant a chymorth yn effeithiol. * Gan ddefnyddio ein cysylltiadau a’n partneriaethau rhanbarthol, darparu’r cyfleoedd hyfforddi canlynol i’r holl staff sy’n ymwneud â chyflwyno’r Rhaglen Cymorth Tai:   + Hyfforddiant Camddefnyddio Sylweddau   + Iechyd Meddwl Sylfaenol   + Rhaglen ‘*Money Guiders’* * Parhau i gefnogi'r gymuned o ddarparwyr i ddatblygu gwahanol ddulliau i hyrwyddo recriwtio i'r sector cymorth. * Sicrhau bod ein harferion comisiynu a chaffael yn cyfrannu at ddatblygu gweithlu cynaliadwy. | Tîm GCT  Grŵp Partneriaeth Rhanbarthol GCT  Grŵp Partneriaeth Rhanbarthol GCT  Tîm GCT | Checkmark with solid fill  Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill  Checkmark with solid fill | Checkmark with solid fill  Checkmark with solid fill |

# **4. Ymgysylltu â rhanddeiliaid**

Mae ymgysylltu ac ymgynghori yn rhan annatod o gyflenwi gwasanaethau yn Nhorfaen, ac mae defnyddwyr gwasanaethau a rhanddeiliaid yn cael cyfle rheolaidd i roi eu barn a'u safbwyntiau. Mae ymgysylltu yn hanfodol i ddatblygiad cynllun cyflawni’r RhCT blynyddol, tra hefyd yn cynorthwyo gyda gwelliant parhaus y gwasanaeth RhCT, ar lefel leol a rhanbarthol.

Mae Torfaen yn ymgysylltu’n rheolaidd ac yn barhaus â defnyddwyr gwasanaethau a rhanddeiliaid, yn ogystal â chynnal ymgynghoriad blynyddol mewn partneriaeth ag awdurdodau lleol eraill Gwent. Mae hyn wedi golygu bod ymagwedd gydweithredol, hirdymor tuag at ymgysylltu yn cael ei mabwysiadu ac yr ymgynghorir yn rheolaidd â phartneriaid allweddol a defnyddwyr gwasanaethau o ystod eang o sefydliadau a’u bod yn cael eu cynnwys.

Trwy ymgysylltu a chydweithio parhaus, gall y gwasanaeth RhCT ragweld meysydd o bwysau yn well a mabwysiadu ymagwedd ataliol at ddiwallu anghenion sy'n dod i'r amlwg. Mae hefyd wedi galluogi mwy o gyfranogiad gan y bobl yr effeithir arnynt fwyaf gan y gwasanaethau Tai a RhCT ac mae wedi caniatáu iddynt chwarae rhan weithredol yn y gwaith o lunio gwasanaethau.

## **4a. Rhanddeiliaid yr ymgysylltwyd â hwy**

Yn y blynyddoedd blaenorol, defnyddiwyd dulliau ymgysylltu wyneb yn wyneb ac ar-lein, ond oherwydd cyfyngiadau yn 2020 a 2021, nid oedd digwyddiadau wyneb yn wyneb yn ymarferol, felly mabwysiadwyd dulliau ar-lein. Dosbarthwyd arolygon ar-lein i'r holl randdeiliaid a chynhaliwyd digwyddiad ar-lein i ddarparwyr lleol a phartneriaid allweddol.

Mae'r canlynol yn rhestr o'r rhanddeiliaid a wahoddwyd i gymryd rhan:

* Pobl sy'n defnyddio gwasanaethau’r RhCT
* Gofalwyr a theuluoedd pobl sy'n defnyddio gwasanaethau’r RhCT
* Iechyd
* Gwasanaethau Cymdeithasol
* Y Gwasanaeth Prawf
* Yr Heddlu
* Byrddau Partneriaeth VAWDASV
* Byrddau Cynllunio Rhanbarthol Camddefnyddio Sylweddau
* Y Grant i Blant a Chymunedau
* Darparwyr RhCT
* Landlordiaid

### **Arolwg i Ddefnyddwyr Gwasanaethau**

Yn 2021, cafodd arolwg ar-lein ei ddatblygu a’i gyhoeddi ar wefan RhCT Gwent yn benodol ar gyfer defnyddwyr gwasanaethau. Dosbarthwyd manylion hefyd i ddarparwyr gwasanaethau, yn eu hannog i gefnogi’u defnyddwyr gwasanaethau i'w gwblhau.

### **Arolwg i Rhanddeiliaid**

Datblygwyd arolwg ar wahân ar gyfer partneriaid allweddol, yn gofyn iddynt nodi unrhyw fylchau neu flaenoriaethau ar gyfer y RhCT a'r gwasanaethau Tai, ac i argymell unrhyw welliannau pellach o ran gweithio mewn partneriaeth a darparu gwasanaethau.

### **Ymgysylltu â Rhanddeiliaid Lleol**

Yn ogystal â’r arolygon ar-lein, aeth Torfaen ati i ymgysylltu â’i ddarparwyr lleol trwy ddigwyddiad Microsoft Teams. Roedd y digwyddiad yn gyfle i gynnal trafodaethau rhwng y gwahanol ddarparwyr gwasanaethau a’r awdurdod lleol, gan roi cyfle i rannu profiadau ac adnabod themâu cyffredin.

### **Ymgysylltu parhaus**

Yn ogystal â'r digwyddiadau ymgysylltu penodol hyn, ymgynghorir â defnyddwyr gwasanaethau yn rheolaidd am eu profiadau. Anfonir arolygon bob mis at gleientiaid sy'n defnyddio'r gwasanaeth atebion tai, a chynhelir gwaith arolwg rheolaidd yn rhan o broses dendro'r RhCT, tra bod defnyddwyr gwasanaethau a darparwyr yn cael eu cyfweld pan gaiff gwasanaethau eu monitro a'u hadolygu.

Mae Torfaen hefyd yn cyfarfod â'i ddarparwyr gwasanaethau yn rheolaidd trwy fforwm amlasiantaeth, i’w diweddaru a darparu gwybodaeth am unrhyw newidiadau neu ddatblygiadau a all fod yn digwydd o fewn y sector. Mae hyn yn helpu i gynnal lefelau da o gyfathrebu parhaus ac yn helpu i feithrin gwell cyfranogiad a chydweithio, gan wella gallu'r RhCT a'r gwasanaeth Tai i ddiwallu anghenion hirdymor, gweithredu dulliau ataliol a chyflawni gwell integreiddio. Mae hefyd yn sicrhau bod darparwyr gwasanaethau yn chwarae rhan lawn yn y gwaith o gyflenwi’r Rhaglen Cymorth Tai.

## **4b. Adborth gan rhanddeiliaid**

Roedd yr adborth a gafwyd yn dilyn y gwahanol gyfleoedd ymgysylltu yn hynod gadarnhaol a chasglwyd rhywfaint o wybodaeth gadarn a manwl, sydd wedi ailddatgan a llywio ein dealltwriaeth o’r anghenion a’r pwysau y mae rhai sy’n derbyn ac yn darparu cymorth yn ei wynebu, felly’n helpu i lunio’r blaenoriaethau strategol. Ymysg rhai o’r themâu allweddol a ddeilliodd o'r ymgysylltu oedd:

**Diffyg llety**

Mae’r angen am fwy o lety a gwahanol ddewis o lety wedi’i nodi’n aml drwy’r broses ymgysylltu ac mae’n parhau i fod yn her hirdymor yn Nhorfaen.

**Gwell cydweithio a gweithio mewn partneriaeth**

Ceir rhai enghreifftiau cadarnhaol o weithio mewn partneriaeth a chydweithio ar hyn o bryd, ond mae angen rhagor o waith i sicrhau bod yr holl wasanaethau’n cydweithio’n effeithiol a bod bylchau yn y ddarpariaeth yn cael eu llenwi.

**Anghenion Cymhleth**

Mae adborth wedi dangos bod mwy o ddefnyddwyr gwasanaethau bellach ag anghenion cymhleth neu luosog na ellir eu diwallu gan un maes gwasanaeth yn unig, gan gefnogi ymhellach yr angen am ddulliau mwy cydweithredol. Daeth effaith y pandemig i’r amlwg hefyd yn ystod y broses ymgysylltu, gyda darpariaeth iechyd meddwl yn faes o bryder sylweddol, yn ogystal â mynediad at wasanaethau VAWDASV.

**Codi Ymwybyddiaeth**

Yn dilyn adborth gan ddefnyddwyr gwasanaethau tynnwyd sylw yn benodol at y ffaith nad yw gwybodaeth am wasanaethau bob amser yn gyson a’i bod yn parhau i fod yn flaenoriaeth bwysig i hyrwyddo a chodi ymwybyddiaeth yn barhaus ynghylch Tai a’r Rhaglen Cymorth Tai.

**Recriwtio, Hyfforddi a Chadw**

Mae recriwtio staff wedi'i nodi drwy gydol y broses ymgynghori fel maes sy'n rhoi pwysau ar ddarparwyr gwasanaethau, sydd, o ganlyniad, wedi cael effaith ar ddarparu gwasanaethau.

Mae’r dystiolaeth a’r wybodaeth a dderbyniwyd gan ddefnyddwyr gwasanaethau a rhanddeiliaid eraill wedi llywio blaenoriaethau strategol y strategaeth hon yn uniongyrchol a bydd Torfaen yn gweithio’n agos gyda’i gydweithwyr i sicrhau bod y strategaeth yn cael yr effaith fwyaf bosibl trwy integreiddio a chyfathrebu’n barhaus, wrth archwilio cyfleoedd i gydweithredu ymhellach, gan alinio blaenoriaethau’r strategaeth gyda strategaethau partneriaid a gwasanaethau a gomisiynir ar y cyd lle bo hynny'n briodol.

## **4c. Gweithio mewn partneriaeth**

Byddwn yn adolygu trefniadau llywodraethu ein grwpiau cynllunio lleol yn rheolaidd a byddwn yn mynd ati i geisio sicrhau bod partneriaid allweddol yn cael eu cynrychioli ym mhob fforwm perthnasol, gan sicrhau eu bod yn chwarae rhan lawn yn y trafodaethau cadarnhaol hyn.

Byddwn yn gweithio gyda phartneriaid ar lefel weithredol a strategol gan greu cyfleoedd i gydweithio ar draws ffiniau a sectorau i wneud y gorau o adnoddau a chapasiti.

Byddwn yn parhau i hyrwyddo’r Rhaglen Tai a Chymorth Tai yn lleol, drwy ymgysylltu ac ymgynghori’n barhaus â rhanddeiliaid, gan ddefnyddio’r amrywiol sianeli cyfathrebu sydd ar gael, yn llawn.

Trwy ddefnyddio’r dulliau cydweithio rhanbarthol sydd ar waith ar hyn o bryd, byddwn yn parhau i feithrin perthnasoedd cynhyrchiol ar bob lefel gyda phartneriaid allweddol fel iechyd, gofal a chyfiawnder troseddol er mwyn cyflawni a gwneud y mwyaf o effaith y strategaeth.

## **4d. Gweithio’n rhanbarthol**

Rydym wedi ymrwymo i weithio gyda phartneriaid rhanbarthol a rhanddeiliaid ehangach i gyflawni canlyniadau gwell ar gyfer y bobl rydym yn gweithio gyda nhw. Fel rhan o'n strategaeth rydym wedi ymrwymo i gyflawni'r amcanion canlynol y cytunwyd arnynt drwy'r Grŵp Cydweithredol ar gyfer Cymorth Tai Rhanbarthol:

* Darparu gwasanaethau effeithiol ac ymatebol o ansawdd uchel
* Ehangu ein cyrhaeddiad trwy gydweithio a gweithio mewn partneriaeth
* Atgyfnerthu ymgysylltiad a hygyrchedd

**Darparu gwasanaethau effeithiol ac ymatebol o ansawdd uchel**

* Byddwn yn gweithio gyda'r BCA i ddatblygu a chyflwyno hyfforddiant camddefnyddio sylweddau i'r GCT a'r Gweithlu Digartrefedd i sicrhau bod staff yn fedrus ac yn ymatebol i anghenion sy'n dod i'r amlwg.
* Byddwn yn cyflwyno'r rhaglen *money guiders* i sicrhau bod staff wedi'u harfogi i gefnogi cartrefi i fynd i'r afael â'u heriau ariannol.

**Ehangu ein cyrhaeddiad trwy gydweithio a gweithio mewn partneriaeth**

* Byddwn yn parhau i weithio gyda'r Grŵp Cydweithredol ar gyfer Cymorth Tai Rhanbarthol i ddatblygu cyfleoedd ariannu a chomisiynu rhanbarthol.

**Atgyfnerthu ymgysylltiad a hygyrchedd**

* Byddwn yn gwerthuso effeithiolrwydd y digwyddiad hyrwyddo ar-lein i lywio gweithgarwch ymgysylltu yn y dyfodol
* Byddwn yn Gweithio gyda Thimau Cymorth Tai ar draws Gwent i ddatblygu a gweithredu gweithgareddau a dulliau ymgysylltu.

# Atodiad A – Asesiadau Effaith

Mae'r ddogfen hon ar gael ar gais.

# Atodiad B – Cynllun Gwariant

Mae'r ddogfen hon ar gael ar gais.

# Atodiad Ch – Cynllun Comisiynu

Mae'r ddogfen hon ar gael ar gais.

# Atodiad D – Dyletswyddau Statudol o ran Digartrefedd

Mae'r ddogfen hon ar gael ar gais.